Data was extracted from:https://www.infomed.co.il/drugs/oxytetracycline/

המומחים של
Info
med
מסבירים:
אוקסיטטרציקלין הוא חומר אנטיביוטי מקבוצת הטטראציקלינים, המשמש לטיפול בזיהומים רבים, כגון: זיהומי עור, זיהומים בדרכי הנשימה, במערכת השתן, באוזניים ובעיניים.
מנגנון פעילותו הוא בעיכוב סינתזת החלבונים הדרושה לגדילה והתרבות החיידק.
אוקסיטטרציקלין משמש כתחליף במקרה של רגישות לפניצילין ו/או מאקרולידים.
בדומה לטטראציקלינים אחרים, אוקסיטטרציקלין עלול לגרום כתמים בשיניים מתפתחות ולהפרעה בגדילת העצמות.
אוקסיטטרציקלין מצוי לרוב בתכשירים בשילוב עם אנטיביוטיקה נוספת הקרויה פולימיקסין B סולפאט, ממשפחת הפולימיקסינים. הוא מצוי בעיקר במגוון תכשירים לשימוש וטרינרי.
תופעות הלוואי בשימוש מקומי הן נדירות, אך בשימוש אוראלי ייתכנו תופעות במערכת העיכול, כגון: בחילה, הקאה ושלשול. בנוסף קיימת רגישות מוגברת לאור.
בשימוש בעיקר עבור בעלי חיים.
מידע על התרופה
אופן נטילת התרופה
כמוסות, טבליות וגינליות, טיפות ומשחת עיניים, משחה לעור, זריקה לשריר.
תדירות וזמן נטילה
שימוש אורלי: לרוב 4 פעמים ביום. זריקה לשריר: 1-3 פעמים ביום. שימושים אחרים: לפי הוראת הרופא.
טווח המינון
למתן אורלי: 250-500 מ"ג, 4 פעמים ביום, בד"כ עבור 6-8 שבועות (ניתן להמשיך עד 3 חודשים). זריקה לשריר: 100 מ"ג, 3 פעמים ביום או 150 מ"ג פעמיים ביום, או 250 מ"ג פעם ביום.
תחילת ההשפעה
השפעה מטיבה תתקבל תוך מספר ימים. אם לא חל שיפור תוך שבועיים יש לפנות לרופא.
משך ההשפעה
השפעה מטיבה תתקבל תוך מספר ימים. אם לא חל שיפור תוך שבועיים יש לפנות לרופא.
מנה שנשכחה
במקרה ונשכחה מנה יש לקחתה מייד כשנזכרים, אלא אם הגיע הזמן למנה הבאה ואז יש לדלג על זו שנשכחה ולהמשיך כרגיל.
הפסקת התרופה
יש להשלים את הטיפול במלואו. גם אם חל שיפור בתסמינים, הזיהום המקורי עשוי עדיין להיות קיים והתסמינים עלולים לחזור אם מפסיקים את הטיפול מוקדם מדי.
מינון עודף
מנה עודפת מקרית אינה צריכה להדאיג. אך אם מבחינים בתסמינים מיוחדים, או אם נלקחה מנה עודפת גדולה, יש ליידע את הרופא.
נמצא כמרכיב בתרופות הבאות
הקסאסול וטרינרי | Hexasol veterinary
אזהרות
תזונה
יש ליטול הכמוסה עם כוס מים מלאה, על קיבה ריקה, שעה לפני או שעתיים אחרי האוכל. אך במידה ויש גירוי בקיבה ניתן ליטול עם האוכל. כמו כן, יש להימנע מאכילת מוצרי חלב שעה אחת לפני ושעתיים אחרי נטילת התרופה, מכיוון שאלה עלולים לפגום בספיגת התרופה.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
הריון
עלול לגרום להפרעה בהתפתחות השלד ולצביעת השיניים. מומלץ שלא להיכנס להריון בזמן השימוש בתרופה זו (D)
הנקה
התרופה עוברת לחלב אם, אך במינונים רגילים לא סביר שתהיינה לה השפעות שליליות על התינוק.
תינוקות וילדים
בטיחות השימוש בילדים ובצעירים מתחת גיל 15 שנה לא נקבעה. מומלץ להיוועץ ברופא.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
תגובה אלרגית לאנטיביוטיקה מסוג טטראציקלין
סוכרת
תפקוד כליתי לקוי
מחלת כבד
הריון
הנקה
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי מהתכשירים לטיפול מקומי הן נדירות אך בנטילה דרך הפה התרופה עלולה לגרום לתופעות במערכת העיכול, כגון: בחילה, הקאה, שלשול, גירוי בגרון וקושי בבליעה. ייתכנו גם איבוד תיאבון ורגישות מוגברת לאור. תופעות נוספות כוללות זיהום על חיידקי או פטרייתי. כמו כן, תיתכן צביעה בלתי הפיכה של השיניים והאטה של גדילת העצמות (בעיקר בקרב נשים בהריון או ילדים) - נדיר. תופעות נדירות נוספות כוללות: דלקת בלבלב, הפרעות בתפקוד הכבד ושינויים בספירת הדם.
פרטי תגובה עם תרופות אחרות
[נוגדי חומצה המכילים אלומיניום, מגנזיום או סידן וסוכראלפאט]: תרופות אלו עשויות לפגוע בספיגת אוקסיטטרציקלין ומכאן להפחית את יעילותו. יש להפריד זמני נטילה בשעתיים לפחות. [וארפארין]: אוקסיטטרציקלין מגביר את השפעת וארפארין ומכאן סיכון מוגבר לדימומים. יש לנטר INR במתן משולב זה. [אציטרטין, איזוטרטינואין, טרטינואין]: בשילוב עם אוקסיטטרציקלין קיים סיכון לפתח לחץ מוגבר בגולגולת שעלול להוביל לכאבי ראש, בחילות והקאות. יש להימנע משילוב זה. [ארגוטאמין]: בשילוב עם אוקסיטטרציקלין גובר הסיכון לתופעות הלוואי של ארגוטאמין. [גלולות למניעת הריון]: אוקסיטטרציקלין מפחית מיעילות הגלולות.
השפעת שימוש ממושך
כתוצאה משימוש ממושך ייתכן "זיהום על" בחיידק עמיד לתרופה או בפטריה, פגיעה במח העצם, בכליה או בכבד ורגישות העור באזורים חשופים לשמש. מומלץ להימנע משיזוף בזמן הטיפול ולבצע בדיקות דם לניטור תמונת הדם ותיפקודי הכבד והכליה.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא